Mit navn er Hans Wartenberg. Og jeg skriver på vegne af og med fuldmagt fra forsikringstager, Som hedder Gitte.
Jeg er eksamineret erhvervsassurandør, på dansk, forsikringsmand.
Jeg er ikke altid lige stolt af min branche, og hjælper gerne mine venner når selskaberne bliver for urimelige. 
Og nu har jeg lige fået en ny topscorer i tåbelig og kundefjendsk opførsel. 
Jeg kommer herunder med en fortælling som jeg synes er hårrejsende. 

Den 12. april 2016 køber Gitte H. en rigtig flot og nærmest fejlfri Skoda Octavia af ældre årgang hos en jysk autoforhandler. Den går gennem syn samme dag, fuldstændig fejlfri og uden anmærkninger, og får lige efter købet monteret en ny centrallåsmotor til små 2000 kroner. Nu står bilen perfekt, og har kostet Gitte 35.000 kr. 

Den er faktisk i langt bedre stand end sådan en normalt er. F.eks er bagklappen på den IKKE tæret, som det ellers er ”gratis ekstra tilbehør” på den model og årgang. Det er generelt en bil langt bedre en gennemsnittet for biler af samme model og årgang.

Den 31. maj 2016, klokken lidt i 5 om morgenen, er Gitte på vej til København, da hendes bil begynder at ryge ud af dyserne fra varmeapparatet. 10 min senere er bilen omspændt af flammer. Udbrænder og er totalskadet.

Og her begynder der så et surrealistisk teater.

Gitte H. har nemlig valgt at forsikre sin bil i et firma som åbenlyst er helt uden samvittighed. Et firma der har slogannet ”Rolig, vi hjælper dig”…

Der er tale om forsikringsselskabet If.

Deres tilbud til Gitte, for den bil hun 50 dage inden købte for 33000, reparerede for 2000 , som altså står hende i 35.000 er , hold godt fast, 20.000… Og så skal der lige fratrækkes en selvrisiko på 3000.

Gitte har altså valgt en fuld kaskodækning, som hun også har fået lov at betale for, takseret efter bilen nyværdi, men erstatningen er 58% af hvad hun betalte for 50 dage siden. Tab på 50 dage =42%
Tør du have din bilforsikring i If.

Gitte er afhængig af sin bil for at kunne passe sit arbejde. Det får hun desværre fortalt taksatoren. 
Så nu er der ingen kulance, ingen forhandling, ingenting. Vi spørger om hun ikke kan få udbetalt de 20.000 som de har tilbudt, indtil vi er færdige med at slås om erstatningen, så hun kan købe en anden bil, og passe sit job. Men nej da, for nu ved If jo at kunden er i klemme, så 20.000 (minus 3000 i selvrisiko) til fuld og endelig afgørelse, ellers er der først penge når vi er færdige med at slås (Hvem sagde ”tæskehold”).
(efter at denne historie over 48 timer blev delt ca 1200 gange på facebook, ændrede de dog mening, og ville gerne udbetale de 17.000 som et a'conto beløb)
Vi skulle dog så følge deres egen, helt selvkonstruerede klagevej. 
Først skulle vi klage til deres kundeombud. Svaret kom mindre end 24 timer efter , fra deres "motor cost control", som helt usædvanligt mente at de da havde handlet helt korrekt... Da jeg så gjorde dem opmærksom på, at det var lidt usædvanligt, at en klage til kundeombuddet, blev besvaret af den afdeling der holder øje med deres omkostninger, så gik der et par dage, så fik jeg en ny mail.. Det var bare en service at de hvad sendt den mail, for at fortælle, hvor fantastisk fair de syntes deres eget tilbud om de 17.000 var. Svaret fra kundeombuddet ville komme i løbet af en uges tid, sådan ca. Kan i se komikken.
If er, set fra min stol, så uetiske i deres opførsel, at de ikke burde have lov at drive forretning. 
Desværre skal der åbenlyst mere end klager i Forsikringsankenævnet til at få dem til at huske, at DE er de professionelle, og kunderne er de små, som ikke har en chance når deres maskineri ruller. 
Det eneste jeg kan kalde det her, er FORBANDET SVINERI.
Lad være med at tegne forsikringer i If. Har du allerede gjort det, så få din bilforsikring ud af If forsikring, og tag dine andre forsikringer med nu du er i gang. 
Det er den eneste måde du kan sikre dig at det ikke er dig de klemmer næste gang. Som kunde har du magt, du kan stemme med fødderne. 
Og hvis du gerne vil have billige forsikringer der IKKE dækker, er der andre med lige så dårlig service du lige så godt kan vælge.